Kapal selam kelas Reis

+Kapal selam kelas Reis

Kapal selam kelas Reis adalah sekumpulan enam buah kapal selam yang dibina secara berlesen berdasarkan kapal selam Type 214 untuk Tentera Laut Turkiye.

Sejarah projek
Pada 28 Disember 2006, Undersecretariat for Defence Industries of the Turkish Ministry of National Defense telah mengeluarkan satu permohonan cadangan, yang mana kemudian telah diubah pada 12 Julai 2007. Menjelang 22 November 2007, syarikat-syarikat seperti DCNS dari Perancis, Navantia dari Sepanyol, dan sebuah konsortium Jerman/Britain yang terdiri daripada Howaldtswerke-Deutsche Werft GmbH (HDW) dan Marine Force International LLP (MFI) telah menghantar cadangan mereka. Setelah menyelesaikan proses penilaian, keputusan telah diumumkan pada 22 Julai 2008 untuk memulakan rundingan kontrak; bermula dengan HDW/MFI. Menjelang bulan Ogos  2008, rundingan dimulakan. Kapal selam Type 214  berkuasa diesel-elektrik buatan ThyssenKrupp memaparkan sistem pendorongan bebas-udara (AIP) telah dipilih, dan program dimulakan pada awal tahun 2009.

Kontrak di antara Setiausaha Rendah bagi Industri Pertahanan Turkiye dengan konsortium HDW/MFI telah ditandatangani pada 2 Julai 2009. Dengan nilai 2.06 billion, projek ini berkuatkuasa pada 22 Jun 2011. Kapal selam kelas ini akan dibina di Gölcük Naval Shipyard dengan bahan-bahan dibekalkan oleh HDW/MFI. Keupayaan limbungan ini akan ditingkatkan untuk membolehkan pembinaan dan pemasangan kapal selam boleh dilakukan.

Syarikat-syarikat industri pertahanan Turkiye seperti ASELSAN, HAVELSAN, MilSOFT, Defense Technologies Engineering and Trade Inc. (STM), Koç Information and Defense, TÜBİTAK Defense Industries Research and Development Institute, dan Meteksan Defense, selain syarikat-syarikat industri marin seperti Gürdesan, AYESAŞ, Sirena Marine, Arıtaş, İ-Marine, akan terlibat dalam program ini sebagai sub-kontraktor.

Pengeluaran
Pengeluaran kapal selam kelas Reis, sebelumnya dikenali sebagai kelas Cerbe, akan dilakukan di dalam dua buah hangar besar, Blok A dan B, di dalam Loji Pengeluaran Kapal Selam ("Denizaltı İmalat Fabrikası") di Gölcük Naval Shipyard. Blok B akan menempatkan kerja-kerja memateri dan menyambung kepingan-kepingan badan kapal selam, sementara Blok B akan digunakan sebagai tempat kerja-kerja perhimpunan dan pemasangan di mana ia boleh menempatkan sehingga tiga buat kapal selam pada satu masa yang sama.

Bagi ke enam buah kapal selam ini, nama-nama yang telah dipilih adalah TCG Pirireis, TCG Hızırreis, TCG Muratreis, TCG Aydınreis, TCG Seydialireis dan TCG Selmanreis, bersempena dengan nama-sama para laksamana Tentera Laut Uthmaniyyah pada kurun ke-16 iaitu Piri Reis, Kurtoğlu Hızır Reis, Murat Reis the Elder, Aydın Reis, Seydi Ali Reis dan Selman Reis. Dua buah kapal selam,  bermula pada tahun 1960 hingga 1973 dan  bermula pada tahun 1980 hingga 2004, dahulunya dinamakan sebagai TCG Pirireis. 

Kapal selam pertama iaitu TCG Pirireis, telah dibaringkan di Gölcük Naval Shipyard dengan upacara pateri dilakukan pada 28 September 2015. Pembinaan tiga buah kapal kelas Reis yang lain, iaitu TCG Hızırreis, TCG Muratreis dan TCG Aydınreis, mengikutinya. Pada 22 Disember 2019, TCG Pirireis telah dilancarkan dan diletakkan di dalam dok kering bagi tujuan proses pemasangan. Sementara pembinaan tiga buah kapal selam lain berlangsung, pateri pertama bagi kapal selam kelima, TCG Seydialireis, dilakukan pada hari yang sama. Kapal selam sulung telah melakukan ujian laut pada bulan Disember 2022.

Enam buah kapal selam dalam kelas ini telah dirancang untuk diserahkan kepada Tentera Laut Turkiye pada sela masa setiap tahun di mana bermula dengan kapal sulung pada tahun 2023. 

Ciri-ciri
Kapal selam kelas Reis merupakan terbitan daripada kapal selam Type 214 yang memiliki keupayaan pendorongan bebas-udara (AIP) dengan menggunakan teknologi sel bahan api. Kapal selam ini mampu membawa torpedo berat, peluru berpandu anti kapal dan menabur periuk api.

Kapal selam dalam kelas
+NamaPennantPembinaDibaringkanDilancarkanDitauliahkanStatusPiriReisS-330Gölcük Naval Shipyard2015Mac 2021Menjalani ujian laut. Dijangka untuk ditauliahkan pada tahun 2024.HızırReisS-331Gölcük Naval Shipyard2017Mei 2023Dilancarkan.MuratReisS-332Gölcük Naval Shipyard2018Towed to the floating dock.AydınReisS-333Gölcük Naval Shipyard2019Dalam pembinaan.SeydialiReisS-334Gölcük Naval Shipyard2020Dalam pembinaan.SelmanReisS-335Gölcük Naval Shipyard2022Dalam pembinaan.

Lihat juga
Kapal selam STM 500

Rujukan

Category:Kelas kapal selam
Category:Kapal selam Type 214
Category:Kapal selam berkuasa hidrogen